Európa: Svetový pohár v biatlone 2015/2016**Antholz**
**Holmenkollen**
**Östersund**
**Oberhof**
**Ruhpolding**
**Hochfilzen**
**Pokljuka**
Miesta konania Svetového pohára 2015/2016 v Európe

**Svetový pohár v biatlone 2015/2016** je 39. ročník svetového pohára v biatlone organizovaný Medzinárodnou biatlonovou úniou (IBU). Nový ročník začal 29. novembra 2015 vo švédskom Östersunde a jeho koniec je naplánovaný na 20. marca 2016 v ruskom Chanty-Mansijsku.

Celkové víťazstvo obhajuje Francúz Martin Fourcade. V ženskej časti mala obhajovať titul Bieloruska Darja Domračavová, ktorá ale oznámila, že túto sezónu vynechá pre chorobu mononukleózu.

Hlavnou udalosťou tohto ročníka budú majstrovstvá sveta, ktoré sa majú konať od 29. februára do 13. marca 2016 v nórskom Osle na štadióne Holmenkollen.

Program
-------

Svetový pohár 2015/2016 sa skladá z celkovo 67 pretekov na desiatich rôznych miestach po celom svete, vrátane majstrovstiev sveta. Oproti minulému ročníku sa zmenili dve dejiská svetového pohára v biatlone. České Nové Město na Moravě vystriedal kanadský Canmore a miesto fínskeho Kontiolahti (organizátor minuloročných majstrovstiev sveta) je na programe americký Presgue Isle. Svetový pohár v biatlone sa teda po piatich rokoch vrátil do Severnej Ameriky hneď dvoma súťažami.

Kompletný program Svetového pohára v biatlone 2015/2016 (program je rovnaký pre mužov aj ženy):

| Miesto konania | Dátum konania | Vytrvalostné preteky | Šprint | Stíhacie preteky | Hromadný štart | Štafeta | Zmiešaná štafeta | Zmiešané preteky dvojíc | Detail |
| --- | --- | --- | --- | --- | --- | --- | --- | --- | --- |
| Švédsko Östersund | 29. november – 6. december 2015 | ● | ● | ● |  |  | ● | ● | *detail* |
| Rakúsko Hochfilzen | 11. – 13. december 2015 |  | ● | ● |  | ● |  |  | *detail* |
| Slovinsko Pokljuka | 17. – 20. december 2015 |  | ● | ● | ● |  |  |  | *detail* |
| Nemecko Ruhpolding | 8. – 10. január 2016 |  | ● | ● | ● |  |  |  | *detail* |
| Nemecko Ruhpolding | 13. – 17. január 2016 | ● |  |  | ● | ● |  |  | *detail* |
|  Taliansko Antholz-Anterselva | 21. – 24. január 2016 |  | ● | ● |  | ● |  |  | *detail* |
| Kanada Canmore | 4. – 7. február 2016 |  | ● |  | ● |  | ● | ● | *detail* |
| USA Presque Isle | 11. – 14. február 2016 |  | ● | ● |  | ● |  |  | *detail* |
|  Nórsko Holmenkollen | 3. – 13. marec 2016 | ● | ● | ● | ● | ● | ● |  | *majstrovstvá sveta* |
| Rusko Chanty-Mansijsk | 17. – 20. marec 2016 |  | ● | ● | ● |  |  |  | *detail* |
| Spolu | 3 | 9 | 8 | 6 | 5 | 3 | 2 |  |

Svet: Svetový pohár v biatlone 2015/2016**Chanty-Mansijsk**
**Presque Isle**
**Canmore**
Miesta konania Svetového pohára 2015/2016 mimo Európy

Minulú sezónu vošiel do svetového pohára nový typ pretekov – zmiešaná štafeta dvojíc, ktorá mala premiéru v Novom Meste na Morave. Ide o preteky, v ktorých bojujú národné tímy – z každého vždy jedna pretekárka a jeden pretekár. Tento ročník organizátori vsunuli zmiešanú štafetu do dvoch podujatí v Östersunde a Canmore.

Štartovacie kvóty
-----------------

Od sezóny 2015/2016 vošli do platnosti nové kvóty a pravidlá pre výber účastníkov pretekov. 25 najlepších krajín z minulej sezóny a najlepšia krajina v IBU Cupe 2014/2015, ktorá nie je medzi top 25, má možnosť poslať do pretekov svojich reprezentantov. Okrem toho IBU bude udeľovať do každých pretekov jednotlivcov 4 divoké karty pre národné federácie, ktoré nemajú trvalé miesto v sezóne. Maximálny počet účastníkov v jedných pretekoch sa tak zvýši zo 108 na 110.


| Maximálny počet reprezentantov jednej krajiny |
| --- |
| Umiestnenie krajiny v sezóne 2014/2015 | 1 – 5 | 6 – 10 | 11 – 17 | 18 – 23 | 24 – 25 | IBU |
| Počet štartovacích miest | 6 | 5 | 4 | 3 | 2 | 1 |

Umiestnenie národov sa určuje na základe rebríčka pohára národov u žien a mužov.

### Počet pretekárov pre krajiny

**Muži:**

* 6 pretekárov : Nórsko Nórsko, Nemecko Nemecko, Francúzsko Francúzsko, Rusko Rusko, Česko Česko ↑
* 5 pretekárov : Rakúsko Rakúsko ↓, Ukrajina Ukrajina, Švajčiarsko Švajčiarsko ↑, Kanada Kanada ↑, Slovinsko Slovinsko
* 4 pretekári: Bielorusko Bielorusko, Taliansko Taliansko ↓, USA USA, Bulharsko Bulharsko ↑, Švédsko Švédsko ↓, Slovensko Slovensko, Estónsko Estónsko ↑
* 3 pretekári: Fínsko Fínsko, Kazachstan Kazachstan, Rumunsko Rumunsko ↑, Lotyšsko Lotyšsko, Litva Litva ↑, Poľsko Poľsko ↑
* 2 pretekári: Spojené kráľovstvo Veľká Británia, Japonsko Japonsko ↑
* 1 pretekár: Kórejská republika Južná Kórea
* 0 pretekárov: Srbsko Srbsko ↓↓, Čína Čína ↓, Holandsko Holandsko ↓, Austrália Austrália ↓, Belgicko Belgicko, Španielsko Španielsko, Maďarsko Maďarsko, Chorvátsko Chorvátsko, Grécko Grécko, Turecko Turecko,  Severné Macedónsko Severné Macedónsko, Moldavsko Moldavsko

**Ženy**

* 6 pretekárok: Nemecko Nemecko, Česko Česko ↑, Francúzsko Francúzsko, Bielorusko Bielorusko ↑, Ukrajina Ukrajina
* 5 pretekárok: Rusko Rusko ↓, Nórsko Nórsko ↓, Taliansko Taliansko, Poľsko Poľsko, Rakúsko Rakúsko ↑↑
* 4 pretekárky: Slovensko Slovensko, Švajčiarsko Švajčiarsko, Kanada Kanada ↓, Švédsko Švédsko ↑, USA USA, Fínsko Fínsko, Slovinsko Slovinsko
* 3 pretekárky: Rumunsko Rumunsko, Bulharsko Bulharsko, Estónsko Estónsko, Kazachstan Kazachstan ↑, Litva Litva ↑, Japonsko Japonsko ↑
* 2 pretekárky: Čína Čína, Kórejská republika Južná Kórea↑
* 1 pretekárka: Bosna a Hercegovina Bosna a Hercegovina ↑
* 0 pretekárok: Španielsko Španielsko↓, Lotyšsko Lotyšsko ↓, Holandsko Holandsko ↓, Spojené kráľovstvo Veľká Británia ↓, Andorra Andorra ↓↓, Maďarsko Maďarsko

*Šípky označujú zisky alebo straty štartovacích miest oproti minulej sezóne.*

Svetový pohár v biatlone 2015/2016 (muži)
-----------------------------------------

*Bližšie informácie v hlavnom článku: Svetový pohár v biatlone 2015/2016 – muži*

Svetový pohár v biatlone 2015/2016 (ženy)
-----------------------------------------

*Bližšie informácie v hlavnom článku: Svetový pohár v biatlone 2015/2016 – ženy*

Svetový pohár v biatlone 2015/2016 (zmiešané štafety)
-----------------------------------------------------

*Bližšie informácie v hlavnom článku: Svetový pohár v biatlone 2015/2016 – zmiešané štafety*

Situácia Slovenska pred SP
--------------------------

Slovensko má rovnako ako predchádzajúcu sezónu aj túto štyroch zástupcov u mužov a žien. Staronovým trénerom slovenskej mužskej biatlonovej reprezentácie na túto sezónu sa stal Juraj Sanitra. Slovenský zväz biatlonu predĺžil jeho zmluvu a vymenoval novú reprezentačnú trénerku žien. Stala sa ňou bývala biatlonistka Anna Murínová, ktorá bola v minulom ročníku asistentka reprezentačného trénera. Pavel Kobela, ktorý viedol družstvo žien minulú sezónu, sa funkcie vzdal po nespokojnosti v ženskom tíme.

24. októbra 2015 prezídium Slovenského biatlonového zväzu odvolalo z postu po piatich rokoch svojho prezidenta Jána Hyžu. Oficiálnym dôvodom bolo nedostatočné hájenie záujmov slovenského biatlonu a nespokojnosť s finančnou politikou zväzu. Do ďalšieho valného zhromaždenia, ktoré bolo naplánované na apríl 2016, poverila vedením zväzu Tomáša Fuska.

Spomedzi slovenských žien bola minulý ročník najlepšia Jana Gereková, ktorá skončila na 19. mieste v celkovom rebríčku. Anastasia Kuzminová, ktorá ukončila minulú sezónu pre tehotenstvo, nie je rozhodnutá, či sa zúčastní na niektorom z podujatí Svetového pohára, respektíve či pocestuje na majstrovstvá sveta. Nevylučuje možnosť, že sa v Svetovom pohári objaví, ale iba na jeho konci. Pred touto sezónou už začala s jednofázovými pretekmi.

Z mužov bol v predchádzajúcom ročníku najlepší Matej Kazár na 55. mieste, ktorý bol zo Slovákov najlepší aj v IBU Cupe, kde skončil na 56. mieste. Martin Otčenáš vo svetovom pohári skončil na 75. mieste, po dvoch bodoch v celkovom hodnotení mali Miroslav Matiaško a Tomáš Hasilla.

Ženská i mužská štafeta skončila na rovnakom 14. mieste.

Poznámky
--------

1. ↑  Malo sa konať v Oberhofe, ale pre vysoké teploty sa dejisko presunulo do Ruhpoldingu.

Referencie
----------

1. ↑   *2015 – 16 BMW IBU World Cup Competition Schedule* [online]. Salzburg: IBU, 30.6.2015, [cit. 2015-12-07]. Dostupné online. (anglicky)
2. ↑   *Svetový pohár v biatlone 2015/2016* [online]. Slovenský zväz biatlonu, [cit. 2015-12-07]. Dostupné online.
3. ↑   *Víťazka SP v biatlone Daria Domračevová vynechá sezónu 2015/2016* [online]. www.wintersportsworld.sk, 5.8.2015, [cit. 2015-12-07]. Dostupné online.
4. ↑   (anglicky)
5. ↑  BAĎOVÁ, Nikola. *Preview biatlonovej sezóny 2015/2016* [online]. www.wintersportsworld.sk, 28.11.2015, [cit. 2015-12-07]. Dostupné online.
6. ↑   *Biatlonovými trénermi na sezónu 2015/2016 Sanitra a Murínová* [online]. www.wintersportsworld.sk, 8.6.2015, [cit. 2015-12-07]. Dostupné online.
7. 1 2   *Prezídium SZB odvolalo prezidenta* [online]. Slovenský zväz biatlonu, 25.10.2015, [cit. 2015-12-07]. Dostupné online.
8. ↑   *Ján Hyža už nie je prezident Slovenského zväzu biatlonu, odvolali ho* [online]. TASR, 25.10.2015, [cit. 2015-12-07]. Dostupné online.
9. ↑   *Anastasia Kuzminová zvažuje preteky na konci sezóny* [online]. SITA, 29.10.2015, [cit. 2015-12-07]. Dostupné online.

Externé odkazy
--------------

* biathlonworld.com  – oficiálna stránka IBU
* biathlon.sk – Slovenský zväz biatlonu

| * z
* d
* u
 Svetový pohár v biatlone 2015/2016  |
| --- |
| 
* Švédsko Östersund
* Rakúsko Hochfilzen
* Slovinsko Pokljuka
* Nemecko Ruhpolding (náhr.)
* Nemecko Ruhpolding
* Taliansko Antholz-Anterselva
* Kanada Canmore
* USA Presque Isle
* Nórsko Holmenkollen (MS)
* Rusko Chanty-Mansijsk

 |

| * z
* d
* u
 Sezóny Svetového pohára v biatlone  |
| --- |
| 
* 1977/78
* 1978/79
* 1979/80
* 1980/81
* 1981/82
* 1982/83
* 1983/84
* 1984/85
* 1985/86
* 1986/87
* 1987/88
* 1988/89
* 1989/90
* 1990/91
* 1991/92
* 1992/93
* 1993/94
* 1994/95
* 1995/96
* 1996/97
* 1997/98
* 1998/99
* 1999/2000
* 2000/01
* 2001/02
* 2002/03
* 2003/04
* 2004/05
* 2005/06
* 2006/07
* 2007/08
* 2008/09
* 2009/10
* 2010/11
* 2011/12
* 2012/13
* 2013/14
* 2014/15
* 2015/16

 |